**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅՈՑ ԲԱՆԱԿԻ ՕՐՎԱ ԱՌԹԻՎ**

**27.01.2020թ.**

**Հարգելի´ հայրենակիցներ.  
  Սիրելի´  թալինցիներ.**

  Ջերմորեն շնորհավորում եմ բոլորիս Հայկական Բանակի օրվա կապակցությամբ:  
  Մեծ  տոն,  բացառիկ հիշարժան օր, որի համար ազգովի հպարտ ենք: Մեր խաղաղությունն ու անվտանգությունը ապահովող, հայրենիքի պետական սահմանները պաշտպանող աննկուն բանակ, որն արժանապատվորեն այսօր նշում է իր կազմավորման 28-րդ տարեդարձը:  Նա  ծնվեց  1992  թվականի  հունվարի 28-ին, մարտական կրակներում, թշնամու դեմ  հայրենապաշտպան  կռիվներում, պարտադրված  պատերազմներում,  նվիրյալ կամավորների և պրոֆեսիոնալների՝ հայաստանցու, արցախցու և սփյուռքահայի համատեղ  ջանքերով,  մարտական ոգու և անկոտրում կամքի  դրսևորման արդյունքում: Անցած տարիների ընթացքում բազմիցս ապացուցվել է հայ զինվորի անմնացորդ նվիրումը և արցախյան պատերազմներում,  և´ ապրիլյան  քառօրյայում,  և´ պայքարի  այլ հանգամանքներում:  Այսօր  նորովի է  կերտում  իր  ռազմական - պաշտպանական գործունեությունը,  բանակը  դարձել է ինքնատիպ դաստիարակչական մարտական դպրոց:  
  Հայոց  Բանակի  անպարտ  զիվորներ,  ջերմ  զգացումներով  բարեմաղթանքի  և երախտագիտության  խոսքերս  հղում  եմ  Ձեզ  ծառայության  վայրում  իրենց պարտականություններն  իրականացնողներին,  հայրենյաց  սահմաններն  անառիկ  պահող բանակի  սպաներին և զինվորներին,  շնորհավորում եմ Հայրենիքի  պաշտպանի  օրվա առթիվ  և միշտ կլինեմ  ձեր  աջակիցը:  
  Սիրելի´ զինվոր,  միշտ եղիր պատրաստ և  հիշիր,  որ  դու Հայաստանի ուժն ու անառիկ ամրոցն ես, ընտանիքի  և  օջախի  կրակը վառ պահողն ես,  Հայաստան Արցախ-Սփյուռք միասնական  ջահի լուսավորողն ես, և դու´ վերածնված և վերափոխված  Հայաստանի ապագա սերունդն ես:  
  Սիրելի´ թալինցիներ,  կրկին  շնորհավորում  եմ  բոլորիս  Հայկական  Բանակի օրվա առթիվ: Մաղթում  եմ  խաղաղություն,  առողջություն և ստեղծագործական նվաճումներ: Առանձնահատուկ  շնորհավորում  եմ  հայոց  մայրերին,  նրանց քաջարի ու հայրենասեր զինվոր  որդիների  համար:  
  Թո´ղ  Հայրենիքի  պաշտպանի օրը միշտ փառքով և հաղթանակներով հիշարժան լինի:  
  Թո´ղ  միշտ անպարտ  լինեն  հայկական զինված  ուժերը,  անբիծ ու անբասիր:      Եվ թո´ղ միշտ փողփողա  Հայոց եռագույնը:

**Շնորհավո´ր  քո  տոնը  Հայոց  հաղթական  Բանակ:**

**Լավագույն  ցանկություններով**   
 **Թալին համայնքի ղեկավար՝ Սարգիս Արամյան**